Gavelline večeri

**Gavelline večeri** su kazališni festival produkcija profesionalno vođenih hrvatskih kazališta koji se održava svake godine u GDK Gavella u razdoblju od dva tjedna.

## O festivalu

Na festivalu gledatelji mogu vidjeti najbolje predstave javnih nacionalnih i gradskih kazališta u Hrvatskoj, koja s vlastitim profesionalnim ansamblom njeguju dramski repertoar, uz mogućnost sudjelovanja još tri predstave iz produkcije drugih kazališta ili kazališnih zajednica. Odabir prikazanog ovisi o izborniku, koji se mijenja svake godine. Posljednje večeri festivala prosudbeno povjerenstvo, sastavljeno od eminentnih hrvatskih kazališnih djelatnika, izabire najbolju predstavu te joj dodijeljuje nagradu, nazvanu po osnivaču teatra u Frankopanskoj, Branku Gavelli.

## Historija

Gavelline večeri prvi put su organizirane 1973. godine, a do 1991. su se održale 19 puta, nakon čega su ugašene, ponajviše zbog ratnih okolnosti u kojima se Hrvatska tada zatekla. Nakon četrnaestogodišnje stanke, u listopadu 2005. održale su se revitalizirane, jubilarne 20. *Gavelline večeri*.

## Nagrađene predstave

* **2005.** 
*Izbornik festivala:* Boris B. Hrovat
*Žiri:* Vanja Drach, Sibila Petlevski, Dora Ruždjak Podolski, Željka Turčinović i Tomislav Zajec.
*Nagrađena predstava:* Edmond Rostand: **Cyrano de Bergerac**, režija: Zlatko Sviben, HNK Osijek

* **2006.** 
*Izbornik festivala:* Zoran Mužić
*Žiri:* Marija Kohn, Gordana Ostović, Tajana Gašparović, Zlatko Sviben i Hrvoje Ivanković.
*Nagrađena predstava:* Rene Medvešek: **Vrata do**, režija: Rene Medvešek, ZKM, Zagreb

* **2007.** 
*Izbornica festivala:* Željka Turčinović
*Žiri:* Neva Rošić, Tanja Lacko, Helena Braut, Mario Kovač i Lada Martinac Kralj.
*Nagrađena predstava:* Anton Pavlovič Čehov: **Ujak Vanja**, režija: Mateja Koležnik, HNK Split

* **2008.** 
*Izbornica festivala:* Snježana Banović
*Žiri:* Jasna Bilušić, Helena Braut, Tonko Lonza, Pavo Marinković i Ivo Knezović.
*Nagrađena predstava:* William Shakespeare: **[[San Ivanjske noći (predstava)]]**, režija: Aleksandar Popovski, GDK Gavella, Zagreb

* **2009.** 
*Izbornica festivala:* Tajana Gašparović
*Žiri:* Špiro Guberina, Helena Braut, Marijana Fumić, Franka Perković i Mirjana Zagorec.
*Nagrađena predstava:* Nina Mitrović/Filip Šovagović/Igor Rajki/Ivan Vidić/Damir Karakaš: **[[Zagrebački pentagram]]**, režija: Paolo Magelli, ZKM, Zagreb

* **2010.**
*Izbornica festivala:* Lada Martinac Kralj
*Žiri:* Asja Jovanović, Dario Harjaček, Helena Braut, Frano Đurović i Pavlica Bajsić. 
*Nagrađena predstava:* Zdenko Mesarić: **[[Garaža (predstava)|Garaža]]**, režija: Ivica Buljan, ZKM, Zagreb

* **2011.**
*Izbornik festivala:* Tomislav Zajec
*Žiri:* Inge Appelt, Saša Božić i Ivor Martinić. 
*Nagrađena predstava:* Oliver Frljić: **[[Mrzim istinu!]]**, režija: Oliver Frljić, Teatar &TD, Zagreb

* **2012.**
*Izbornik festivala:* Tomislav Zajec
*Žiri:* Dubravka Ostojić, Lada Čale Feldman i Aida Bukvić. 
*Nagrađena predstava:* Fjodor Mihajlovič Dostojevski: **Idiot**, režija: Ivan Popovski, ZKM, Zagreb

* **2013.**
*Izbornik festivala.* Boris Svrtan
*Žiri:* Helena Buljan, Ivan Leo Lemo i Ana Prolić.
*Nagrađena predstava:* Voltaire: **Candide ili optimizam**, režija: Krešimir Dolenčić, GDK Gavella, Zagreb

## Vanjske veze
* Službena stranica